
Gjykata Kushtetuese e Republikës së Shqipërisë, e përbërë nga: 
Rustem Gjata, 		Kryetar i Gjykatës Kushtetuese 
Veli Budo, 		Anëtar i 	““
Zija Vuci, 		Anëtar  i 	““
Alfred Karamuço, 	Anëtar i	““
Halil Kopani, 		Anëtar i	 ““
Kristofor Peçi, 		Anëtar i 	““
Hilmi Dak1i, 		Anëtar i	““
me sekretare Drita Filto, më datën 11.7.1997, mori në shqyrtim në seancë gjyqësore me dyer të hapura çështjen nr.37 Akti që i përket: 
KËRKUESE: PARTIA SOCIALISTE, e përfaqësuar nga Z.Bashkim Caka dhe Vladimir Metani. 
SUBJEKT I INTERESUAR: KOMISIONI QENDROR I ZGJEDHJEVE, i  përfaqësuar nga sekretari, Z. Thimjo Kondi. 

O B J E K T I: 

Anulimin e vendimit nr.1280, datë 7.7.1997 të Komisionit Qendror të Zgjedhjeve, për zonën 61, sipas nenit 50 të ligjit nr.7556, datë 4.2.1992 "Për zgjedhjet e Kuvendit Popullor". 

GJYKATA KUSHTETUESE, pasi shqyrtoi pretendimet dhe provat e kërkuesit, subjektin e interesuar dhe shqyrtoi çështjen në tërësi, 

VËREN: 

Sipas procesverbalit të komisionit të zgjedhjeve të zonës nr.61, datë 1.7.1997, rezulton se ka fituar kandidati i Partisë Dernokratike. Vendimi i këtij komisioni është lënë në fuqi nga Komisioni Qendror i Zgjedhjeve me vendimin nr.1280, datë 7.7.1997. 
Pala kërkuese ka kërkuar anulimin e vendimit të Komisionit Qendror të Zgjedhjeve, duke pretenduar se: 
Nuk janë patur parasysh dhe nuk janë llogaritur rezultatet e pesë qendrave të votimit dhe konkretisht ato me nr.25, 28, 29, 31 dhe 32; ka patur presione në qendrat e votimit nr.2, 4 e 27 të fshatrave Sfille, Greth, Kazije, Damës e Sharrdushk, procesvrablet janë fiktive. 
Gjykata mori parasysh dhe llogariti edhe rezultatet e 5 qendrave të votimit që nuk ishin patur parasysh nga komisioni i zonës dhe Komisioni Qendror i Zgjedhjeve dhe përsëri rezultati doli po në favorin e kandidatit që kishin pranuar komisionet. 
Gjithashtu mori në shqyrtim dhe analizoi edhe shkaqet e tjera dhe konstatoi se mungonin vërejtjet nëpër procesverbalet si e kërkon ligji. 
Në përfundim konkludohet se nuk ka vend për pranimin e kërkesës as dhe për balotazh. 

PËR KËTO ARSYE 

Gjykata Kushtetuese e Republikës së Shqipërisë, në bazë të neneve 24 e vijues të ligjit nr.7561, datë 29.4.1992 "Për disa ndryshime e plotësime në ligjin nr.7491, datë 29.4.1991 "Për dispozitat kryesore kushtetuese", dhe nenit 50 të ligjit nr.7556, datë 4.2.1992 "Për zgjedhjet e Kuvendit Popullor", njëzëri, 

V E N D O S I: 

Rrëzimin e kërkesës. 
Ky vendim është përfundimtar, i formës së prerë dhe hyn në fuqi menjëherë. 
Tiranë, më 19.7.1997 

